- Nordmennene ble dratt ut av kontoret og bundet
Terrorangrepet var oppsiktsvekkende godt organisert og det har lenge vært mistanke om at gjerningsmennene kjente innsiden av anlegget før de angrep. Tidligere i dag bekreftet statsminister Abdelmalek Sellal at terroristene hadde fått hjelp av en mann fra Niger som tidligere hadde arbeidet som sjåfør på anlegget. Etter at de kom seg inn, skal terroristene ha gått målrettet mot kontorene til sjefene ved gassanlegget, som er deleid av Statoil.Terroristene klarte aldri å ta seg inn på kontoret hvor rumeneren gjemte seg og han reddet senere livet ved å rømme gjennom ørkenen. De fem nordmennene som fortsatt er savnet hadde alle ledende stillinger ved gassanlegget: Victor Sneberg (56) er Statoils landsjef i Algerie og arbeider hovedsakelig på selskapets kontor i hovedstaden Alger. Han var imidlertid på gassanlegget In Amenas da terroristene slo til. Kona til Sneberg bodde sammen med ham i Algerie. De har to barn sammen. Hans Martinius Bjone (55) er produksjonssjef ved gassanlegget. I de ukene han har fri fra jobben i Statoil, og er hjemme på Hadeland, driver Bjone med skogbruk. Han er også en aktiv jeger og følger opp de to barnas idrettsaktiviteter. Tore Bech (58) er plassjef på In Amenas-anlegget. Han har vært gift med moren til utviklingsminister Heikki Holmås siden sistnevnte var åtte år gammel. Norske myndigheter fryktet at det nære forholdet mellom Bech og statsråden skulle bli kjent for terroristene. Thomas Snekkevik (35) er utdannet ingeniør og har lenge vært avdelingsleder i Statoil. De siste tre årene har han jobbet i Algerie. Både han og savnede Alf Vik (43) er oppvokst i den lille kommunen Austrheim. - Begge er født og oppvokst her og har store familier i kommunen. - Vi etablerte et kriseteam allerede torsdag da vi fikk kjennskap til at to herfra kunne være involvert. Jeg lever i håpet om at de fremdeles er i live. Så får vi komme tilbake til hva som skjer her hvis det ikke er tilfelle, sier en alvorstynget ordfører Per Lerøy (Ap) til NTB.
Rumenske Liviu Floria ble øyenvitne til at terroristene truet fire nordmenn ut av sjefskontorene på gassanlegget i Algerie.